section_heading: Pozadina
paragraph_text: Nakon objave EP-a The Burning Season Primordial je 1999. otišao na turneju po Belgiji i Nizozemskoj s grupama Hades Almighty i Mayhem, a potom je u Portugalu i Španjolskoj nastupao sa skupinama Sacred Sin i Masque of Innocence. Krajem te godine sastav je počeo raditi na novim pjesmama te je u siječnju 2000. godine otišao u studio. Spirit the Earth Aflame objavljen je na CD-u, gramofonskoj ploči i u ograničenoj digipak inačici. Za desetu je obljetnicu izlaska albuma Metal Blade Records objavio remasteriranu inačicu uratka s bonus CD-om.